CELEX: 32011D0014
Language: bg
Date: 2011-01-13 00:00:00
Title: 2011/14/ЕС: Решение на Комисията от 13 януари 2011 година за изменение на Решение 97/556/ЕО относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка със смесени системи за външна топлоизолация/комплекти с първа мазилка (нотифицирано под номер C(2011) 34)  Текст от значение за ЕИП

14.1.2011   
            
            
               BG
            
            
               Официален вестник на Европейския съюз
            
            
               L 10/5
            
         РЕШЕНИЕ НА КОМИСИЯТА
   от 13 януари 2011 година
   за изменение на Решение 97/556/ЕО относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка със смесени системи за външна топлоизолация/комплекти с първа мазилка
   (нотифицирано под номер C(2011) 34)
   (текст от значение за ЕИП)
   (2011/14/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (1), и по-специално член 13, параграф 4 от нея,
   след консултация с Постоянния комитет по строителство,
   като има предвид, че:
   
               (1)
            
            
               Решение 97/556/ЕО на Комисията от 14 юли 1997 г. относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка със смесени системи за външна топлоизолация/комплекти с първа мазилка (2) се отнася само за продукти, попадащи в обхвата на европейските технически одобрения, докато някои от посочените продукти могат да бъдат обхванати и от хармонизирани европейски стандарти.
            
         
               (2)
            
            
               Поради посочената по-горе причина Решение 97/556/ЕО следва да бъде изменено с цел да бъде приложимо и към продуктите, които са в обхвата на хармонизираните европейски стандарти, които следва да се изготвят от CEN,
            
         ПРИЕ НАСТОЯЩОТО РЕШЕНИЕ:
   Член 1
   Решение 97/556/ЕО се изменя, както следва:
   
               1.
            
            
               Член 2 се заменя със следния текст:
               „Член 2
               Процедурата за удостоверяване на съответствие, определена в приложение II, се посочва в мандатите за насоки за европейски технически одобрения. Процедурата по удостоверяване на съответствие съгласно приложение III се посочва в мандатите за хармонизирани европейски стандарти“.
            
         
               2.
            
            
               Добавя се ново приложение III, както е посочено в приложението към настоящото решение.
            
         Член 2
   Адресати на настоящото решение са държавите-членки.
   
      Съставено в Брюксел на 13 януари 2011 година.
      
         
            За Комисията
         
         Antonio TAJANI
         
            Заместник-председател
         
      
   
   
      (1)  ОВ L 40, 11.2.1989 г., стр. 12.
   
      (2)  ОВ L 229, 20.8.1997 г., стр. 14.
   
      ПРИЛОЖЕНИЕ
      
         
            „ПРИЛОЖЕНИЕ III
            ГРУПА ПРОДУКТИ
            
               СМЕСЕНИ СИСТЕМИ ЗА ВЪНШНА ТОПЛОИЗОЛАЦИЯ/КОМПЛЕКТИ С ПЪРВА МАЗИЛКА (1/1)
            
            
               Системи за удостоверяване на съответствие
            
            За посочения(те) по-долу продукт(и) и неговото(ите) предназначение(я) от Европейския комитет по стандартизация (CEN) се изисква да уточни следната(ите) система(и) за удостоверяване на съответствие в съответните хармонизирани европейски стандарти:
            
                        Продукт(и)
                     
                     
                        Предназначение(я)
                     
                     
                        Ниво(а) или клас(ове)
                        
                           (на огнеустойчивост)
                        
                     
                     
                        Система за удостоверяване на съответствие
                     
                  
                        Смесени системи за външна топлоизолация/комплекти с първа мазилка (ССВТ)
                     
                     
                        За външни стени
                     
                     
                        Всички
                     
                     
                        1
                     
                  
                        Система 1: Вж. приложение III, раздел 2, подточка i) от Директива 89/106/ЕИО, без контролно изпитване на проби.
                     
                  Спецификацията за системата трябва да бъде такава, че да може да се прилага дори когато не е необходимо да се определят експлоатационните характеристики по отношение на даден параметър, тъй като в най-малко една от държавите-членки няма правно изискване относно такъв параметър [вж. член 2, параграф 1 от Директива 89/106/ЕИО и при необходимост, точка 1.2.3 от тълкувателните документи]. В тези случаи от производителя не трябва да се изисква задължително да провери посочения параметър, ако не желае да декларира експлоатационните характеристики на продукта в това отношение.“